钦定古今图书集成/明伦汇编/官常典/第783卷 > 罗立言
## 钦定古今图书集成/明伦汇编/官常典/第783卷 > 罗立言

按《唐书》本传：“立言者，宣州人。贞元末，擢进士。魏博田
弘正表佐其府，改阳武令，以治剧迁河阴。立言始筑
城郭，地所当者皆富豪大贾所占，下令使自筑其处。
吏籍其阔狭，号于众曰：‘有不如约，为我更完’。民惮其
严，数旬毕。民无田者，不知有役，设锁绝汴流，奸盗屏
息。河南尹丁公著上状，加朝散大夫。然倨下傲，上出”
具弓矢呵道，宴宾客，列倡优如大府，人皆恶之，以是
稀迁，然自放不衰。改度支、河阴留后，坐平籴非实，没
万九千缗。盐铁使惜其干，止奏削兼侍御史。由庐州
刺史召为司农少卿，以财事郑注，亦与李训厚善。训
以京兆多吏卒，擢为少尹，知府事，以就其谋。